স্ক্রাবার, লুফাহ বা শাওয়ার স্পঞ্জ বেশ নরম ও তুলতুলে একটি উপকরণ যেটি গোসলের সময় ব্যবহার করতে পছন্দ করেন অনেকেই। শাওয়ার জেল কিংবা ক্রিম স্পঞ্জে লাগিয়ে একটু পানি মিশিয়ে নিলেই সুন্দর ফেনা হয় এবং সেটি শরীর পরিষ্কার করে সুন্দর মতন। আপনি কী এমন কেউ যিনি স্ক্রাবার কিংবা স্পঞ্জ ছাড়া গোসল সারতে পারেন না? তবে আপনার জন্যে একটি দুঃসংবাদ আছে। জার্নাল অব ক্লিনিক্যাল মাইক্রোবায়োলজির সাম্প্রতিক সময়ের গবেষণায় প্রমাণিত হয়েছে যে, আপনার প্রিয় স্পঞ্জ ফাঙ্গাস এবং ব্যাকটেরিয়ার জন্যে দারুণ একটি বসতি! চিন্তা করতে পারছেন কতোটা মারাত্মক এটি?